b'\n_START_ARTICLE_\nAaro Vakkuri\n_START_PARAGRAPH_\nAaro Eino Vakkuri (22. helmikuuta 1943 Helsinki \xe2\x80\x93 9. marraskuuta 2002 Espoo) oli suomalainen diplomi-insin\xc3\xb6\xc3\xb6ri ja kirjailija._NEWLINE_Vakkuri valmistui rakennusalan diplomi-insin\xc3\xb6\xc3\xb6riksi Teknillisest\xc3\xa4 Korkeakoulusta 1968. H\xc3\xa4n toimi Lahden kaupungin liikennesuunnittelup\xc3\xa4\xc3\xa4llik\xc3\xb6n\xc3\xa4 1969\xe2\x80\x931970 sek\xc3\xa4 Suunnittelukeskuksessa ensin kehitysjohtajana 1970\xe2\x80\x931972 ja sitten varatoimistujohtajana 1972\xe2\x80\x931977. Vakkuri siirtyi t\xc3\xa4m\xc3\xa4n j\xc3\xa4lkeen L\xc3\xa4hi-it\xc3\xa4\xc3\xa4n, jossa h\xc3\xa4n ty\xc3\xb6skenteli Finn-Iran Contractors Groupin toimitusjohtajana Teheranissa 1977\xe2\x80\x931980 ja Hartela Contractorsin toimitusjohtajana Kairossa 1980\xe2\x80\x931983. 1980-luvulla Vakkuri toimi Rakennusliike Hartela Oy:n toimitusjohtajana 1983\xe2\x80\x931985 ja vuodesta 1985 alkaen PRM Consulting -yhti\xc3\xb6n toimitusjohtajana._NEWLINE_Vakkurin kirjailijanura alkoi h\xc3\xa4nen voitettuaan toisen palkinnon Tammen viihderomaanikilpailussa 1973.'